Սերգեյ Բադալյան
Սերգեյ Գրիգորի Բադալյան (), ՀԽՍՀ և ՀՀ կուսակցական, պետական գործիչ, Հայաստանի կոմունիստական կուսակցության կենտրոնական կոմիտեի առաջին քարտուղար 1992-1999 թվականներ։

Կենսագրություն 
Ծնվել է 1947 թվականի հուլիսի 4-ին Երևանում։

1970 թվականին ավարտել է Երևանի պոլիտեխնիկական ինստիտուտը ինժեներ-մաթեմատիկոս որակավորմամբ։ Եղել է ֆիզիկամաթեմատիկական գիտությունների թեկնածու։

1970-1973 թվականներին ԵրՊԻ-ում եղել է ասիստենտ, 1973-1980 թվականներին՝ Դուբնայի (ՌԴ) միջուկային հետազոտությունների միացյալ ինստիտուտում՝ ինժեներ-մաթեմատիկոս։ 1980-1982 թվականներին Երևանի ֆիզիկայի ինստիտուտում աշխատել է գիտահետազոտական խմբի ղեկավար, 1982-1991 թվականներին՝ նույն ինստիտուտի ՀԿԿ կոմիտեի քարտուղար։

Քաղաքական գործունեություն 
1991 թվականից եղել է ՀԿԿ Երքաղկոմի առաջին քարտուղար, ՀԿԿ ԿԿ քարտուղար։
1992 թվականին ընտրվել է ՀԿԿ ԿԿ առաջին քարտուղար։
1995-1999 թվականներին՝ ԱԺ պատգամավոր (ՀԿԿ համամասնական ընտրացուցակով)։ ՀԿԿ խմբակցության ղեկավար։
1999 թվականի մայիսի 30-ին ԱԺ պատգամավոր է ընտրվել ՀԿԿ համամասնական ընտրացուցակով։ ԱԺ արտաքին հարաբերությունների մշտական հանձնաժողովի անդամ։ ՀԿԿ խմբակցության անդամ։

1996 և 1998 թվականների ՀՀ Նախագահի ընտրություններում եղել է ՀՀ Նախագահի թեկնածու։

Հանկարծամահ է եղել 1999 թվականի նոյեմբերի 25-ին Մոսկվայում։

Ամուսնացած էր, ունի երկու երեխա։

Ծանոթագրություններ 

Հայ քաղաքական գործիչներ
Գիտությունների թեկնածուներ
Հայ կոմունիստներ
ՀՀ Ազգային ժողովի պատգամավորներ
ՀՀ Նախագահի թեկնածուներ
ՀՀ ԱԺ 1-ին գումարման պատգամավորներ
ՀՀ ԱԺ 2-րդ գումարման պատգամավորներ
Ֆիզիկոսներ այբբենական կարգով
ԽՄԿԿ անդամներ
20-րդ դարի ֆիզիկոսներ
Հայ պետական գործիչներ
Հայ ֆիզիկոսներ
Հայ մաթեմատիկոսներ
Հայ ճարտարագետներ